OFICIÁLNE PRAVIDLÁ A PODMIENKY SÚŤAŽE

Tento text obsahuje záväzné pravidlá a podmienky súťaže **Rodinný recept nad zlato!** (ďalej len „**súťaž**“).

**1. Organizátor a administrátor súťaže**

Organizátorom súťaže je spoločnosť Gorenje spol. s r.o., Vyskočilova 1461/2a, 140 00 Praha 4 – Michle, Česká republika, IČO 40612244, zapísaná v obchodnom registri vedenom Mestským súdom v Prahe, oddiel C, vložka 2627 (ďalej len „**organizátor**“).

Administrátorom súťaže je spoločnosť WMC Praha, a. s., so sídlom Plynární 1617/10, Praha 7, 170 00, IČO: 26509954, zapísaná v obchodnom registri vedenom Mestským súdom v Prahe, oddiel B, vložka 7532 (ďalej len „**administrátor**“).

**2. Miesto konania a obdobie trvania súťaže**

· Súťaž prebieha na území Slovenského republiky.

· Obdobie trvania súťaže je stanovené na obdobie **od 13. 4. 2020**, od okamihu vyhlásenia súťaže na webových stránkach MORA Slovenská republika dostupných na adrese <https://www.mora.sk/sutaz-s-rodinnym-receptom/> (ďalej len „**web MORA**“) **do 31. 5. 2020**, dookamihu vyhlásenia výhercu ôsmeho kola súťaže na Facebooku profilu MORA.

· „**Facebook profilu MORA**“ znamená profil značky MORA Slovensko na sociálnej sieti Facebook, dostupný na adrese <https://www.facebook.com/mora.sr/>

**3. Podmienky účasti**

· Na súťaži sa môžu zúčastniť len fyzické osoby staršie ako 18 rokov s trvalým pobytom alebo adresou pre doručovanie na území Slovenského republiky (ďalej len „**súťažiaci**“).

· Zo súťaže sú vylúčení všetci zamestnanci organizátora a administrátora podieľajúcich sa na zaistení súťaže a osoby k vyššie uvedeným osobám vo vzťahu osoby blízkej.

· Podmienkou účasti na súťaži je zaslanie toho najobľúbenejšieho rodinného receptu spolu s fotografiou pripraveného jedla (ďalej len „**súťažný príspevok**“), nahraním do webového formulára dostupného na adrese<https://www.mora.sk/sutaz-s-rodinnym-receptom/> (ďalej len „**formulár**“).

· Administrátor si vyhradzuje právo vyradiť súťažné príspevky, ktoré nesplnia podmienky predchádzajúceho odseku, t. j. vyradiť recepty, ktoré budú kopírované od iných autorov alebo nebudú obsahovať fotografiu.

· Podmienkou účasti na súťaži nie je kúpa tovaru alebo služieb či zaplatenie akéhokoľvek iného vkladu.

· Podmienkou účasti na súťaži je uvedenie mena, priezviska, e-mailovej adresy a telefónneho čísla súťažiaceho. Udelenie súhlasu so zasielaním obchodných oznamov nie je podmienkou účasti na súťaži.

· Jeden súťažiaci sa môže v prípade výhry v 1. – 5. kole súťaže prebojovať do semifinálového alebo až finálového kola a okrem čiastkovej výhry z prvých piatich kôl súťaže tak súťažiť aj o elektrickú panvicu na pečenie či o hlavnú výhru – multifunkčnú vstavanú rúru.

· Podmienkou pre získanie výhry je, aby výherca oznámil administrátorovi adresu pre zaslanie výhry v odpovedi na e-mailovú správu alebo telefonický hovor administrátora o výhre.

**4. Priebeh súťaže**

· Súťaž prebieha prostredníctvom formulára zverejneného na webe MORA a prostredníctvom facebookového profilu MORA.

· Súťažiaci sa zúčastnia na súťaži nahraním súťažného príspevku do formulára. Zverejnenie súťažného príspevku formou komentára alebo samostatného príspevku na facebookovom profile MORA nezakladá účasť súťažiaceho na súťaži.

· Porota zložená zo zamestnancov administrátora bude hodnotiť najmä vzhľad pripraveného pokrmu podľa zaslanej fotografie a originalitu receptu. Výhercovia budú vyhlásení na webe MORA, a to formou zverejnenia fotografie pokrmu a mena a prvého písmena priezviska výhercu. Administrátor zašle výhercovi správu o výhre na e-mailovú adresu uvedenú vo formulári **do 5 dní** od vyhlásenia výhercu na webe MORA.

· V priebehu prvých 5 týždňov súťaže (od 13. 4. do 17. 5.) bude odborná porota organizátora každý týždeň vyberať 2 výhercov, ktorých odmení jedným z týchto produktov značky MORA:

* na konci 1. týždňa odmení 2 výhercov **hriankovačom**,
* na konci 2. týždňa odmení 2 výhercov **rýchlovarnou kanvicou**,
* na konci 3. týždňa vyhrajú 2 súťažiaci **ručný mixér**,
* na konci 4. týždňa vyhrajú 2 súťažiaci **tyčový mixér** a
* koncom 5. týždňa vyhrajú 2 súťažiaci **sendvičovač**.

· Prvý, druhý, tretí, štvrtý a piaty týždeň súťaže sa končí vždy k polnoci posledného dňa v danom týždni. Druhý, tretí, štvrtý a piaty týždeň súťaže sa začína vždy o 0.01 prvého dňa. Výhercovia jednotlivých týždňov budú o výhre informovaní vždy do 5 dní v nasledujúcom týždni.

· V 6. týždni súťaže (18. 5.) budú súťažné recepty 10 výhercov z predchádzajúcich týždňov umiestnené na facebookový profil MORA a všetkých 10 výhercov postúpi do ďalšieho kola, v rámci ktorého budú pre svoje súťažné recepty zbierať „likes“.

· Začiatkom 7. týždňa (25. 5.) postúpi prvých 5 výhercov s najvyšším počtom „likes“ do posledného finálového kola a budú môcť znovu zbierať „likes“ a súťažiť o hlavnú výhru. Posledných 5 súťažiacich s najnižšími počtami „likes“ v tejto fáze súťaže skončí a budú ocenení **elektrickou panvicou na pečenie**.

· Na začiatku 8. týždňa (1. 6.) po ukončení súťaže (31. 5.) bude na základe najvyššieho počtu dosiahnutých likes vybraný konečný víťaz celej súťaže, ktorý vyhrá **multifunkčnú vstavanú rúru**. Tých súťažiacich, ktorí sa umiestnia na 2. – 5. mieste, odmeníme **elektrickou panvicou na pečenie**.

**5. Výhry v súťaži**

· Súťažiaci, ktorých vyberie porota (ďalej len „**výherca**“) v prvom, druhom, treťom, štvrtom a piatom týždni súťaže, vyhrávajú nižšie uvedené spotrebiče MORA (ďalej len „**výhra**“). Odborná porota vyberie celkovo 2 (dvoch) výhercov v každom týždni, t. j. celkovo 10 výhercov.

· Výhry v prvých 5 týždňoch súťaže sú:

* 1. týždeň: **Hriankovač MORA TP900B**
* 2. týždeň: **Rýchlovarná kanvica MORA KP170B**
* 3. týždeň: **Ručný mixér MORA MRP350X**
* 4. týždeň: **Tyčový mixér MORA MSP603X**
* 5. týždeň: **Sendvičovač MORA MS903BK**

· Súťažiaci, ktorí po uplynutí hlasovania v 6. týždni súťaže vyhláseného na facebookovom profile MORA nedostanú dostatočný počet hlasov pre postup do finálovej pätice, vyhrajú **Elektrickú panvicu na pečenie MORA MEP1400BK**.

· Súťažiaci, ktorý vo finálovom kole získa najviac hlasov počas hlasovania vyhlásenom na facebookovom profile MORA v 7. týždni súťaže (ďalej len „**výherca**“), vyhrá **Multifunkčnú vstavanú rúru MORA VT 548 BX**. Súťažiaci, ktorí sa umiestnia na 2. – 5. mieste, vyhrajú **Elektrickú panvicu na pečenie MORA MEP1400BK**.

· Výhry nie je možné previesť na iné osoby.

· Administrátor si vyhradzuje právo akúkoľvek výhru uvedenú v týchto pravidlách nahradiť výhrou obdobného typu a hodnoty v prípade, že z objektívnych dôvodov nespočívajúcich na strane administrátora nebude možné sľúbenú výhru zadovážiť bez vynaloženia neprimeraného úsilia.

· Výhry nie sú právne vymáhateľné. Výhry nie je možné preplácať v hotovosti ani za ne poskytnúť inú vecnú náhradu. Neprevzaté výhry prepadajú administrátorovi. Na výhru nevzniká súťažiacemu právny nárok. Výsledky súťaže sú konečné, bez možnosti odvolania. Vymáhanie výhry či účasti v tejto súťaži právnou cestou či súdnou cestou je vylúčené.

· Výherca bude do 5 dní po ukončení súťaže alebo súťažného týždňa informovaný o výhre a ďalšom postupe súťaže. Následne bude tiež informovaný o odovzdaní výhry.

· Podmienkou získania výhry je oznámenie adresy výhercu pre zaslanie výhry v odpovedi na e-mailovú správu alebo telefonický hovor administrátora o výhre.

· Výherca, ktorý si výhru neprevezme alebo sa nedostaví na prevzatie výhry v čase dohodnutom s administrátorom súťaže a/alebo ktorý nepreukáže splnenie podmienok účasti na súťaži stanovených v týchto pravidlách, stráca na výhru nárok.

· Administrátor nezodpovedá za to, že si výherca neprečíta správu zaslanú administrátorom a nestihne reagovať v stanovenom termíne v ňom uvedenom. Administrátor nezodpovedá ani za iné dôvody, kvôli ktorým výherca neprečítal správu od administrátora alebo nekontaktoval administrátora, pokiaľ tieto dôvody nespočívajú na strane administrátora.

· Administrátor sa zaväzuje vo vzťahu k výhercovi uskutočniť dva pokusy o zaslanie oznámenia o výhre, a to zaslanie e-mailovej správy a telefonický hovor. Ak budú oba pokusy neúspešné a/alebo výherca nebude v lehote uvedenej v správe, ktorú administrátor odoslal výhercovi ako oznámenie o výhre, kontaktovať administrátora, je administrátor oprávnený rozhodnúť o prepadnutí výhry.

**6. Osobné údaje**

· Administrátor týmto informuje súťažiaceho, že s cieľom zapojenia sa do súťaže budú spracované jeho osobné údaje v rozsahu meno, priezvisko, e-mailová adresa a telefónne číslo, a to počas trvania súťaže a 1 rok po jej ukončení.

· Administrátor týmto informuje výhercu, že s cieľom preverenia jeho platnej účasti na súťaži, informovania o priebehu súťaže a odovzdania výhry budú spracované jeho osobné údaje v rozsahu meno, priezvisko, e-mailová adresa, telefónne číslo a korešpondenčná adresa, a to počas trvania súťaže a 3 roky po jej ukončení.

· Administrátor týmto informuje výhercu, že jeho osobné údaje v rozsahu meno a prvé písmeno priezviska budú s cieľom vyhlásenia výhercu súťaže zverejnené na webe MORA a na facebookovom profile MORA.

· Spracovanie osobných údajov súťažiaceho, ktorý udelil súhlas so zasielaním newslettera, bude vykonávané podľa zásad ochrany osobných údajov organizátora dostupných na adrese <https://www.mora.sk/vyhlasenie-o-ochrane-sukromia/>.

· Prevádzkovateľom osobných údajov súťažiacich je organizátor, ktorý bude spracovávať osobné údaje prostredníctvom spracovateľa – administrátora v súlade s relevantnými právnymi predpismi na ochranu osobných údajov. Spracovanie osobných údajov môžu vykonávať aj ďalší spracovatelia, najmä poskytovatelia spracovateľských programov, služieb a aplikácií.

· Osobné údaje súťažiacich sú uchovávané na zabezpečených serveroch administrátora v IT systémoch v Slovenskom republike. Administrátor sa zaväzuje zaistiť bezpečnosť údajov súťažiacich. Aby administrátor zabránil neoprávnenému prístupu alebo neoprávnenému zverejneniu osobných údajov, zaviedol vhodné fyzické, elektronické a procesné postupy pre ochranu a zabezpečenie týchto osobných údajov.

· Zákonným dôvodom pre spracovanie osobných údajov súťažiacich a výhercov je oprávnený záujem organizátora a administrátora na usporiadaní súťaže a odovzdaní výhry. Zákonným dôvodom pre spracovanie osobných údajov súťažiacich s cieľom zasielania newslettera je súhlas.

· Súťažiaci a výherca má právo:

* požadovať informácie o spracovávaní osobných údajov,
* na prístup k svojim spracovávaným osobným údajom,
* na opravu, výmaz alebo obmedzenie spracovania svojich osobných údajov,
* vzniesť námietku proti spracovávaniu osobných údajov,
* obrátiť sa na organizátora, administrátora alebo dozorný Úrad pre ochranu osobných údajov na adrese Pplk. Sochora 27, Praha 7, PSČ 170 00, [www.uoou.cz](http://www.uoou.cz), v prípade podozrenia z porušenia svojich práv.

S vyššie uvedenými požiadavkami sa súťažiaci a výherca môže obrátiť na organizátora na e-mailovej adrese soutez@mora.sk alebo osobne na adrese Vyskočilova 1461/2a, 140 00 Praha 4 – Michle.

**7. Autorské práva**

· Súťažiaci výslovne súhlasí s tým, že ním zaslaný súťažný príspevok bude použitý s cieľom propagácie značky MORA.

· Súťažiaci súhlasí s tým, že ním zaslaný súťažný príspevok bude zverejnený na webe MORA, a to s označením súťažiaceho menom a prvým písmenom priezviska.

· Pre prípad, že súťažný príspevok alebo jeho časť bude naplňovať znaky autorského diela podľa §2 zákona č. 121/2000 Zb., autorského zákona, udeľuje súťažiaci k okamihu zaslania súťažného príspevku organizátorovi a administrátorovi bezodplatnú, nevýhradnú, prevoditeľnú, ďalej licencovateľnú, časovo a územne neobmedzenú licenciu na použitie takého diela všetkými známymi spôsobmi použitia, v pôvodnej alebo iným spracovanej či inak zmenenej podobe, samostatne alebo v súbore alebo v spojení s iným dielom či prvkami.

**8. Záverečné ustanovenia**

· Účasťou na súťaži vyjadruje súťažiaci súhlas s pravidlami a podmienkami súťaže.

· Administrátor týmto nie je voči súťažiacim inak zaviazaný a tí nemajú nárok na akékoľvek iné plnenia zo strany administrátora alebo organizátora než tie, ktoré sú uvedené v týchto pravidlách.

· Každý súťažiaci účasťou na súťaži vyjadruje svoj súhlas s týmito pravidlami a zaväzuje sa ich dodržiavať a neporušovať právny poriadok Českej republiky alebo Slovenskej republiky ani oprávnené záujmy administrátora.

· Administrátor si vyhradzuje právo robiť kedykoľvek rozhodnutia vo všetkých záležitostiach súvisiacich s usporadúvaním súťaže, a to vrátane zmeny pravidiel, prerušenia súťaže, pozastavenia súťaže, predčasného ukončenia súťaže alebo vylúčenia akéhokoľvek súťažiaceho zo súťaže bez nároku na akúkoľvek kompenzáciu, a to najmä z dôvodu nedodržania pravidiel súťaže alebo pri podozrení z nezákonného konania alebo iného nevhodného správania zo strany účastníka, ako je napr. manipulácia s výsledkami poradia alebo iné konanie ovplyvňujúce nekalým spôsobom výsledky súťaže.

· Administrátor súťaže je oprávnený v súvislosti s odovzdaním výhry v tejto súťaži požadovať, aby výherca prostredníctvom osobného dokladu preukázal skutočnosť, že je starší ako 18 rokov. V prípade, že túto podmienku nesplní, nebude mu výhra v súťaži odovzdaná.

· Táto súťaž nie je žiadnym spôsobom prevádzkovaná, sponzorovaná alebo spojená s Facebookom a Facebook za ňu neručí. Informácie poskytnuté v rámci súťaže poskytujete administrátorovi a organizátorovi, nie Facebooku. Všetky otázky, komentáre alebo sťažnosti týkajúce sa súťaže smerujte, prosím, administrátorovi či organizátorovi súťaže, nie Facebooku.

· Tieto pravidlá sú úplné a záväzné pre všetkých súťažiacich. V prípade akýchkoľvek nejasností sa súťažiaci môžu obrátiť s otázkou na e-mail soutez@mora.sk.

Dátum: **8. 4. 2020**